# Animals (pel·lícula de 2012)

Animals és una pel·lícula dramàtica espanyola del 2012 dirigida pel debutant en direcció Marçal Forés, del que també en va escriure el guió amb Enric Pardo i Aintza Serra. Es tracta d'un drama adolescent hipnòtic amb fugues al cine fantàstic, inquietant i arriscat que va realitzar a partir d'un curtmetratge del mateix títol que va fer a Londres quan era fent un màster. Es va rodar originalment en anglès i català. Fou presentat al Festival Internacional de Cinema Fantàstic de Sitges, on fou definida com "un creuament entre Donnie Darko i Elephant", i produït per Escándalo Films i l'ESCAC.

## Sinopsi

Pol és un adolescent de 17 anys que viu amb el seu germà i té un amic secret, Deerhoof, un osset de peluix que pensa, es mou, i parla en anglès. La seva vida transcorre afablement fins que apareix Ikari, un enigmàtic company de classe pel qual Pol se sent fascinat. Una mort inexplicable i una sèrie d'estranys esdeveniments transformen la tranquil·la vida de Pol en una autèntica aventura. Segons el director, l'osset representa una finestra al món i la tragèdia que és créixer si per fer-ho has de renunciar a la infantesa.

## Repartiment

* Oriol Pla... Pol
* Augustus Prew ... Ikari
* Dimitri Leonidas... Mark
* Roser Tapias... Laia
* Javier Beltrán ... Llorenç
* Martin Freeman ... Albert
* Maria Rodríguez Soto ... Clara

## Nominacions i premis

Va competir al Premi Nous Realitzadors del Festival Internacional de Cinema de Sant Sebastià 2013, així com el Premi Sebastiane. Va guanyar el premi a la millor òpera prima en la 57a edició dels Premis Sant Jordi de Cinematografia. El 2013 va guanyar la Menció d'Honor en llargmetratge de ficció a l'Austin Gay & Lesbian International Film Festival i el premi a millor pel·lícula de ficció al Inside Out Film and Video Festival de Toronto.

## Crítiques

| « | L'adéu a la innocència, i la presa de consciència de la nostra mortalitat, suggerits, més que mostrats. Tot comptat d'una manera suggestiva, mai críptica o complicada, donant dades precioses i, d'altra banda, amagant informacions precises (...) Puntuació: ★★★ (sobre 5) | » |
| — Pere Vall, Fotogramas |||
| « | Un relat desconcertant al 100% però amb gran magnetisme. Discontínua i abrupta, és fàcil que et caigui malament però aprens a voler-la (...) Puntuació: ★★★ (sobre 5) | » |
| — Toni Vall, Cinemanía, |||

## Referències

* ↑ «Animals». ICAA. Arxivat de l'original el 2023-07-27. [Consulta: 27 juliol 2023].
* ↑ Animals a esadir.cat
* ↑ Crónica Sitges 2012: "Animals" un imaginativo cruce entre "Donne Darko" y "Elephant", filmin.es, 10 d'octubre de 2012
* ↑ Marçal Forés i els animals, per Raquel Sánchez, a nuvol.com
* ↑ Marçal Forés: «'Animals' no encaixa en els cànons del cinema espanyol», ara.cat, 27 de setembre de 2012
* ↑ Marçal Forés debuta con 'Animals', una historia trágica de adolescentes, Diario Vasco, 9 d'agost de 2013
* ↑ Candidates al Premi Sebastiane 2012
* ↑ «57 edición de los Premios Sant Jordi de Cinematografía 'Blancanieves', José Sacristán, Leticia Dolera y Emilio Gutiérrez Caba reciben esta noche los Premios Sant Jordi de RNE». RTVE, 15-04-2013 [Consulta: 28 març 2018].
* ↑ "Animals" al "Sala 33", ccma.cat, 2 de juny de 2016
* ↑ Para amantes de los retos ... asumibles, Fotogramas
* ↑ Animals a cinemania.20minutos.es

## Enllaços externs

* Making off d'Animals a YouTube